Mig og min kæreste havde 6 overnatninger hos Lilian, hendes mand og deres tre børn. De var meget gæstfri, og vi følte os velkommen i deres hjem. Vi blev inviteret med på middag en aften og spiste morgenmad med dem et par dage. Køkkenet og stuen var til vores rådighed, hvis vi ønskede det. Området er som beskrevet - og det var nemt at tage subway'en til midtown eller downtown - transporttid fra 20-40 minutter.
Værelset vi boede i var o.k., men det er desværre ikke godt lydisoleret. Vi kunne høre alle lyde udefra, hvilket forstyrrede nattesøvnen flere dage - uheldigvis da en generator fra en vogn i forbindelse med et filmhold i nabolaget kørte uafbrudt. Det var også tydeligt at høre, hvis naboer spillede højt musik eller børnene i lejligheden ovenover løb rundt.
Vi havde et toilet til deling med to lægestuderende, der boede til leje i et andet rum. Det gjorde, at toilettet enkelte gange var optaget, når man skulle bruge det.
Toilettet blev ikke gjort rent, mens vi var der og vores lagener blev ikke skiftet. Det kan vi anbefale, vores værter fremover at gøre for at forbedre opholdet for deres gæster.
Hvis de ovennævnte udfordringer ikke er et problem, kan vi stærkt anbefale et besøg hos familien Piedra, der var et dejligt bekendtskab.